钦定古今图书集成/理学汇编/经籍典/第121卷 > 宋文彦博进尚书札子 > 《尧典》
## 钦定古今图书集成/理学汇编/经籍典/第121卷 > 宋文彦博进尚书札子 > 《尧典》

尧之圣德，荡荡难名，而此篇极简要，亦仲尼举宏纲
撮机要之理。如篇之所载者，“克明峻德，以亲九族；平
章百姓，协和万邦”；“分命羲和，典掌四时；使民务农，利
用厚生；允釐百工，庶绩咸熙。”斯皆后世圣帝明王所
宜祖述而模范之，临文而三复之，故摘其目以叙之。